ནམ་ཞིག་ཁོ་བོས་རིག་གསར་སྐབས་ཀྱི་འབོད་ཚིག་ཅིག་ཐོས་མྱོང་སྟེ།༼གསར་བརྗེ་འཐབ་མོ་བ་ནི་སོ་ཕག་བཞིན།།གང་དུ་བཞག་ན་དེ་དུ་བསྡོད་པ་སྟེ།།ཁང་ཆེན་བརྩིགས་པའི་རྨང་དུ་བཏིང་ཡང་ཆོག།མི་གཙང་བཤད་གཅིའི་ར་བར་བསྒྲིགས་ཀྱང་ཆོག།དེས་རྐྱེན་ང་རྒྱལ་མི་བྱ་སྐྱོ་མི་བྱ།།༽འདིར་བརྗོད་པའི་གསར་བརྗེ་འཐབ་མོ་བ་ཞེས་པ་ནི་༼སྒྲ་ཡངས་འཇུག༽གི་སྟེང་ནས་གོ་བ་ལེན་དགོས་ཏེ།རྒྱལ་ཡོངས་ཀྱི་སྤྱི་ཚོགས་རིང་ལུགས་ལ་དགའ་ཞིང་གསར་བརྗེ་བྱ་བ་ལ་མོས་པའི་མི་ཡོད་དོ་ཅོག་ལ་གོ་དགོས་པ་རེད།གསལ་བོར་བཤད་ན་དེ་ནི་རྒྱལ་འབངས་ཡོད་ཚད་ལ་གོ་དགོས་ཏེ།སྤྱི་ཚོགས་རིང་ལུགས་དང་གསར་བརྗེའི་བྱ་བར་མི་དགའ་བ་དང་མི་འཐད་པའི་སྐྱེ་བོ་ཞིག་ནི་ཡོད་མི་རུང་བའམ་མི་སྲིད་པ་ཀུན་གྱིས་ཤེས་གསལ་ལྟར་རེད།